ਜੌਨ ਗ੍ਰੀਨ (ਲੇਖਕ)
ਜੌਨ ਮਾਈਕਲ ਗ੍ਰੀਨ (ਜਨਮ 24 ਅਗਸਤ, 1977) ਇੱਕ ਅਮਰੀਕੀ ਲੇਖਕ ਅਤੇ ਯੂਟਿਊਬ ਸਮੱਗਰੀ ਸਿਰਜਣਹਾਰ ਹੈ। ਉਸਨੇ ਆਪਣੇ ਪਹਿਲੇ ਨਾਵਲ, ਲੁਕਿੰਗ ਫਾਰ ਅਲਾਸਕਾ ਲਈ 2006 ਦਾ ਪ੍ਰਿੰਟਜ਼ ਅਵਾਰਡ ਜਿੱਤਿਆ, ਅਤੇ ਉਸਦਾ ਚੌਥਾ ਸੋਲੋ ਨਾਵਲ, ਦਿ ਫਾਲਟ ਇਨ ਅਵਰ ਸਟਾਰ, ਜਨਵਰੀ 2012 ਵਿੱਚ ਦ ਨਿਊਯਾਰਕ ਟਾਈਮਜ਼ ਦੀ ਬੈਸਟ ਸੇਲਰ ਸੂਚੀ ਵਿੱਚ ਪਹਿਲੇ ਨੰਬਰ ਉੱਤੇ ਆਇਆ ਸੀ। ਇਸ ਨਾਵਲ 'ਤੇ ਅਧਾਰਿਤ ਫਿਲਮ ਵੀ ਬਾਕਸ ਆਫਿਸ ਦੀ ਚੋਟੀ 'ਤੇ ਰਹੀ।2014 ਵਿੱਚ, ਜੌਨ ਨੂੰ ਟਾਈਮ ਰਸਾਲੇ ਦੀ ਦੁਨੀਆ ਦੇ 100 ਸਭ ਤੋਂ ਪ੍ਰਭਾਵਸ਼ਾਲੀ ਲੋਕਾਂ ਦੀ ਸੂਚੀ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।ਜੌਨ ਦੇ ਨਾਵਲ, ਪੇਪਰ ਟਾਊਨਜ਼ 'ਤੇ ਅਧਾਰਤ ਇਕ ਹੋਰ ਫਿਲਮ 24 ਜੁਲਾਈ, 2015 ਨੂੰ ਰਿਲੀਜ਼ ਹੋਈ ਸੀ। ਇੱਕ ਨਾਵਲਕਾਰ ਹੋਣ ਤੋਂ ਇਲਾਵਾ, ਜੌਨ ਆਪਣੇ ਯੂਟਿਅੂਬ ਉੱਦਮ ਲਈ ਵੀ ਮਸ਼ਹੂਰ ਹੈ। 2007 ਵਿੱਚ, ਉਸਨੇ ਆਪਣੇ ਭਰਾ, ਹੈਂਕ ਗ੍ਰੀਨ ਨਾਲ ਵਲੌਗ ਬ੍ਰਦਰਜ਼ ਚੈਨਲ ਦੀ ਸ਼ੁਰੂਆਤ ਕੀਤੀ। ਉਸ ਸਮੇਂ ਤੋਂ, ਜੌਨ ਅਤੇ ਹੈਂਕ ਨੇ ਪ੍ਰਾਜੈਕਟ ਫਾਰ ਔਸਮ ਅਤੇ ਵਿਡਕਾਨ ਵਰਗੇ ਪ੍ਰੋਗਰਾਮਾਂ ਦੀ ਸ਼ੁਰੂਆਤ ਕੀਤੀ ਹੈ ਅਤੇ ਕੁੱਲ 11 ਆਨਲਾਈਨ ਸੀਰੀਜ਼ ਤਿਆਰ ਕੀਤੀਆਂ ਹਨ, ਜਿਸ ਵਿੱਚ ਕ੍ਰੈਸ਼ ਕੋਰਸ, ਇੱਕ ਵਿਦਿਅਕ ਚੈਨਲ ਹੈ ਜੋ ਸਾਹਿਤ, ਇਤਿਹਾਸ ਅਤੇ ਵਿਗਿਆਨ ਸਿਖਾਉਂਦਾ ਹੈ, ਬਾਅਦ ਵਿੱਚ 2018 ਤੱਕ ਚੌਦਾਂ ਹੋਰ ਕੋਰਸਾਂ ਵਿੱਚ ਸ਼ਾਮਲ ਹੋਇਆ।